**Prijava teme DOKTORSKE DISERTACIJE**

Študent mora najkasneje **do 21. decembra tekočega leta** **v drugem letniku študija**prijaviti temo doktorske disertacije.

Prijava poteka preko *obrazca za prijavo teme in dispozicije doktorske disertacije*, objavljenega na spletnih straneh Akademije za glasbo.

Študent odda prijavo teme z vsemi prilogami v Referat za študentske zadeve (g. Tim Kostrevc)

Prijavo teme doktorske disertacije obravnava Senat AG na podlagi predloga Komisije za doktorski študij UL AG (KDRŠ UL AG).

Prijava teme doktorske disertacije na AG UL mora obsegati:

**1. vlogo za sprejem/prijavo teme doktorske disertacije**, ki mora vključevati osebne podatke študenta, podatke o mentorju in morebitnem somentorju ter njuno soglasje s prijavljeno temo, ime študijskega programa ter področje, na katerem želi pridobiti doktorski naziv, naslov predlagane doktorske disertacije v slovenskem in angleškem jeziku ter morebitni predlog pisanja doktorske disertacije v tujem jeziku;

**2. priloge:**

* življenjepis študenta, s poudarkom na njegovem dosedanjem strokovnem oz. znanstvenem delovanju (strokovni življenjepis);
* bibliografija študenta (seznam objavljenih znanstvenih, strokovnih, projektnih in drugih del);
* soglasje komisije, pristojne za etiko, če je študent označil na vlogi, da je to potrebno (*Opomba: soglasje etične komisije je potrebno oddati ob oddaji vloge za prijavo teme na UL in NE že ob oddaji vloge za prijavo teme na AG*)

Celotna dokumentacija iz prejšnjega odstavka mora biti napisana v slovenskem jeziku.

Če prijava teme ni popolna, Referat za doktorski študij študenta pozove, da jo v določenem roku dopolni, pri čemer rok za dopolnitev ne sme biti daljši od enega leta. Če študent v določenem roku prijave ne dopolni, se prijava s sklepom zavrže.

#### **Struktura, vsebina, obseg in jezik dispozicije doktorske disertacije**

Dispozicija doktorske disertacije mora biti napisana in urejena skladno s pravili za urejanje znanstvenih in strokovnih besedil na UL AG ter naj obsega 3 do 5 tipkanih strani formata A4 (brez virov in kazala).

Dispozicija doktorske disertacije mora obsegati:

* predlog naslova doktorske disertacije (v slovenskem in angleškem jeziku v skladu s **priporočili in navodili za pisanje naslovov, ki so navedena v Pravilniku o študiju na programu tretje stopnje –**glej stran: [https://www.ag.uni-lj.si/e\_files/content/\_cover\_images/Pravilnik%20o%20studiju%20na%20programu%20tretje%20stopnje,%20novo%2005.07.2019\_1.pdf](https://www.ag.uni-lj.si/e_files/content/_cover_images/Pravilnik%20o%20studiju%20na%20programu%20tretje%20stopnje%2C%20novo%2005.07.2019_1.pdf));
* znanstveno področje teme doktorske disertacije;
* pregled ožjega znanstvenega področja in opis vsebine, ki jo bo študent obravnaval,
* opredelitev raziskovalnega problema, ki obsega: (1) prikaz dosedanjih raziskav na področju teme, (2) jasno predstavljene hipoteze oziroma raziskovalna vprašanja s kratko obrazložitvijo in cilji, (3) zasnovo raziskav in opis metod raziskovanja, (4) opredelitev pričakovanih rezultatov in izvirni prispevek k znanosti, (5) seznam relevantne literature s področja teme, s poudarkom na virih, ki jih kandidat omenja v dispoziciji.

Če je študent ob prijavi teme doktorske disertacije predložil prošnjo za pisanje doktorske disertacije v tujem jeziku, mora biti dispozicija doktorske disertacije napisana tudi v tujem jeziku in prevedena v slovenščino.

#### **Pisanje doktorske disertacije v tujem jeziku**

Če je študent ob prijavi teme doktorske disertacije predložil prošnjo za pisanje doktorske disertacije v tujem jeziku, mora biti dispozicija doktorske disertacije napisana tudi v tujem jeziku in prevedena v slovenščino.

Doktorsko disertacijo lahko študent  piše **v angleškem jeziku**, če so za to podani utemeljeni razlogi (tuj študent, tuj mentor, somentor ali član Komisije za spremljanje doktorskega študenta – KSDŠ).

Sklep o pisanju doktorske disertacije v tujem jeziku sprejme Senat UL na predlog Senata UL AG.

Če je doktorska disertacija napisana v tujem jeziku, je študent dolžan napisati tudi **uvod, zaključek in obsežen povzetek v slovenskem jeziku**(v obsegu 10 odstotkov celotnega besedila) z uporabo ustreznega slovenskega strokovnega izrazja z znanstvenega področja doktorske disertacije.

#### **Soglasje komisije za etiko**

Če vsebina in metode doktorske disertacije to zahtevajo, mora študent za izvedbo raziskave v okviru izdelave doktorske disertacije, pridobiti soglasje ustrezne komisije, pristojne za etiko.

Pridobljeno soglasje komisije, pristojne za etiko (Komisija za etiko Filozofske fakultete ali Komisija za etiko Pedagoške fakultete UL), študent odda v Referat za doktorski študij praviloma ob prijavi teme.

#### **Ponovna prijava teme**

Študent lahko na istem študijskem področju doktorskega študijskega programa do oddaje doktorske disertacije v ocenjevanje največ dvakrat prijavi temo doktorske disertacije. Študent lahko ponovno prijavi novo temo ali aktualizirano temo, ki jo je prijavila že prvič.

Ponovna prijava teme se obračuna skladno s točko 4.3. [cenika za posamezno](https://www.ff.uni-lj.si/studij/ceniki)študijsko leto. Pri izračunu stroškov opravljanja manjkajočih obveznosti študija se upošteva vrednost kreditnih točk (KT) posameznega predmeta/obveznosti in višino šolnine za letnik študijskega programa. Stroške opravljanja posameznega predmeta/obveznosti se izračuna tako, da se določi vrednost KT glede na višino šolnine posameznega letnika (ena KT se ovrednoti kot ena šesdesetina šolnine), ki se pomnoži s številom KT predmeta/obveznosti (21. člen Pravilnika o prispevkih in vrednotenju stroškov na UL).

Informacija o številu KT posameznih predmetov/obveznosti je razvidna v predmetniku.